钦定古今图书集成/明伦汇编/闺媛典/第016卷 > 南歌子七首 温庭筠
## 钦定古今图书集成/明伦汇编/闺媛典/第016卷 > 南歌子七首 温庭筠

手里金鹦鹉，胸前绣凤凰。偷眼暗形相。不如从嫁与，
作鸳鸯。

似带如丝柳，团酥握雪花。帘卷玉钩斜。九衢尘欲暮，
逐香车。

倭堕低梳髻，连娟细扫眉。终日两相思。为君憔悴尽，
百花时。

脸上金霞细，眉间翠钿深。欹枕覆鸳衾。隔帘莺百啭，
感君心。

扑蕊添黄子，呵花满翠鬟。鸳枕映屏山。月明三五夜，
对芳颜。

转盻如波眼，娉婷似柳腰。花里暗相招。忆君肠欲断，
恨春宵。

懒拂鸳鸯枕，休缝翡翠裙，罗帐罢炉熏。近来心更切，
为思君。